Pyotr Poroshenko Qrim tatarlariga Ukraina tarkibida milliy-hududiy muxtoriyat berishga chaqirdi. Ukraina prezidentining murojaati aks etgan video Facebook tarmog‘ida e’lon qilindi. Shu bilan birga, u Qrim yadro qurolini joylashtirish uchun platsdarmga aylanayotganini aytdi. Poroshenkoning so‘zlariga ko‘ra, Rossiya hukumati yarimoroldan xuddi shu maqsadda foydalanmoqchi. Shu bois u Rossiyaga nisbatan xalqaro bosimni kuchaytirishga chaqirdi. Avvalroq Ukrainaning yangi saylangan prezidenti Vladimir Zelenskiy Ukraina yarimorolni qaytarib olishini aytgandi.